CELEX: 62018TN0667
Language: hr
Date: 2018-11-09 00:00:00
Title: Predmet T-667/18: Tužba podnesena 9. studenoga 2018. – Pinto Teixeira protiv ESVD-a

14.1.2019   
            
            
               HR
            
            
               Službeni list Europske unije
            
            
               C 16/58
            
         
      Tužba podnesena 9. studenoga 2018. – Pinto Teixeira protiv ESVD-a
      (Predmet T-667/18)
      (2019/C 16/69)
      Jezik postupka: francuski
      
         Stranke
      
      
         Tužitelj: José Manuel Pinto Teixeira (Oeiras, Portugal) (zastupnici: S. Orlandi i T. Martin, odvjetnici)
      
         Tuženik: Europska služba za vanjsko djelovanje
      
         Tužbeni zahtjevi
      
      Tužitelj od Općeg suda zahtijeva da:
      utvrdi i presudi,
      
                  —
               
               
                  poništava se odluka od 21. veljače 2018. kojom mu je tijelo za imenovanje odbilo odobriti bavljenje vanjskom djelatnošću u skladu s člankom 16. Pravilnika;
               
            
                  —
               
               
                  ESVD-u se nalaže snošenje troškova kao i isplata iznosa od 10 000 eura zbog pretrpljene neimovinske štete.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog temelji se na povredi članka 16. Pravilnika o osoblju za dužnosnike Europske unije jer je pobijana odluka bila donesena nakon isteka roka od trideset radnih dana od primitka tužiteljeve izjave o namjeri obavljanja profesionalne djelatnosti nakon odlaska iz službe.
               
            
                  2.
               
               
                  Drugi tužbeni razlog temelji se na očitim pogreškama u ocjeni koje pobijanu odluku čine nezakonitom jer predviđena djelatnost očito nije bila u vezi s aktivnošću koju je on obavljao tijekom posljednje tri godine u službi niti je bila nespojiva s interesima ESVD-a.